pythainlp/thai-wiki-dataset-v4 huggingface dataset:
สมเด็จพระธีรญาณมุนี (ธีร์ ปุณฺณโก)

สมเด็จพระธีรญาณมุนี นามเดิม ธีร์ จันทวีระ ฉายา ปุณฺณโก เป็นสมเด็จพระราชาคณะฝ่ายมหานิกาย ได้ตำแหน่งสำคัญในคณะสงฆ์ไทย เช่น เจ้าอาวาสวัดจักรวรรดิราชาวาสวรมหาวิหาร เจ้าคณะใหญ่หนเหนือ เจ้าคณะใหญ่หนตะวันออก แม่กองงานพระธรรมทูต กรรมการมหาเถรสมาคม และอธิการบดีมหาจุฬาลงกรณราชวิทยาลัย ในพระบรมราชูปถัมภ์ และเป็นผู้ถวายอนุสาสน์ในพระราชพิธีทรงผนวช พันตรี สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ณ พระอุโบสถวัดพระศรีรัตนศาสดาราม พระบรมมหาราชวัง
ประวัติ.
วัยเยาว์.
สมเด็จพระธีรญาณมุนี มีนามเดิมว่า ธีร์ จันทวีระ เกิดเมื่อวันจันทร์ที่ 5 เมษายน พ.ศ. 2440 ตรงกับวันขึ้น 4 ค่ำ เดือน 5 ปีระกา ภูมิลำเนาอยู่บ้านแดง หมู่ 3 ตำบลตะคุ อำเภอปักธงชัย จังหวัดนครราชสีมา เป็นบุตรนายอ่ำ-นางอ่อน จันทวีระ ซึ่งมีอาชีพเกษตรกร
อุปสมบท.
สมเด็จพระธีรญาณมุนี บรรพชาเป็นสามเณร เมื่อวันจันทร์ที่ 5 ธันวาคม พ.ศ. 2453 ณ วัดหน้าพระธาตุ จังหวัดนครราชสีมา โดยมีพระอธิการบุญเป็นพระอุปัชฌาย์ จากนั้นย้ายมาศึกษาพระปริยัติธรรมที่วัดจักรวรรดิราชาวาส กรุงเทพมหานคร แล้วอุปสมบทเป็นพระภิกษุในวันพุธที่ 8 พฤษภาคม พ.ศ. 2461 โดยมีพระมงคลทิพยมุนี (มุ้ย ปณฺฑิโต) เป็นพระอุปัชฌาย์ พระครูประสิทธิสมณการ (ต้าน) ขณะเป็นพระครูปลัด เป็นพระกรรมวาจาจารย์ และพระคุณาจารวัตร (ใช้ สุวณฺโณ) ขณะเป็นพระครูมงคลวิจิตร เป็นพระอนุสาวนาจารย์ ได้ฉายาว่า ปุณฺณโก
มรณภาพ.
คืนวันพฤหัสบดีที่ 10 พฤษภาคม พ.ศ. 2527 สมเด็จพระธีรญาณมุนี มีอาการเหนื่อยและหายใจไม่ปกติ จึงเข้ารับการรักษาที่โรงพยาบาลตากสินในช่วงเช้าวันศุกร์ที่ 11 พฤษภาคม แพทย์ให้นอนพักและรับน้ำเกลือที่โรงพยาบาล ในช่วงบ่ายอาการอาพาธท่านหนักขึ้น ถึงเวลา 16:45 น. ท่านก็มรณภาพด้วยภาวะหัวใจวาย 
วันศุกร์ที่ 21 ธันวาคม พ.ศ. 2527 เวลา 14:20 น. เจ้าพนักงานเปลื้องเครื่องสุกำศพ แล้วเชิญบุพโพไปเผา ณ เมรุหลวงหน้าพลับพลาอิศริยาภรณ์ วัดเทพศิรินทราวาส ในวันต่อมา เวลา 17:00 น. พระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ พร้อมด้วยสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ไปพระราชทานเพลิงศพสมเด็จพระธีรญาณมุนี ณ เมรุหลวงหน้าพลับพลาอิศริยาภรณ์ วัดเทพศิรินทราวาส
Hydrornis

Hydrornis เป็นสกุลของนกขนาดเล็ก จำพวกนกแต้วแร้ว พบกระจายพันธุ์ในภูมิภาคเอเชียตะวันออกเฉียงใต้ เดิมเคยถูกจัดรวมเป็นสกุลเดียวกับสกุล "Pitta" แต่ในปี ค.ศ. 2006 จากการศึกษานิวเคลียสและดีเอ็นเอ จึงจำแนกออกเป็นสกุลต่างหาก
การจำแนก.
แบ่งได้ 13 ชนิด โดยในประเทศไทยส่วนใหญ่เป็นนกในสกุลนี้
จักรพรรดิโกะ-โคงง

จักรพรรดิโกะ-โคงง (23 มีนาคม ค.ศ. 1338 – 12 มีนาคม ค.ศ. 1374) เป็นจักรพรรดิแห่งราชสำนักเหนือองค์ที่ 4 ในช่วงยุคราชสำนักเหนือ-ใต้ นักวิชาการยุคก่อนเมจิบันทึกว่า รัชสมัยของพระองค์อยู่ในช่วง ค.ศ. 1352 ถึง 1371
พระนามของพระองค์นั้นนำมาจากพระนามของจักรพรรดิโคงง พระราชบิดาผู้เป็นจักรพรรดิแห่งยุคราชสำนักเหนือ-ใต้ กับคำว่า โกะ- (後) เข้าไปทำให้พระนามของพระองค์มีความหมายว่า จักรพรรดิโคงงยุคหลัง หรือ จักรพรรดิโคงงที่ 2
พระราชประวัติ.
พระองค์มีพระนามส่วนพระองค์ว่า อิยาฮิโตะ (彌仁)
เป็นพระราชโอรสองค์ที่ 2 ในจักรพรรดิโคงง และเป็นพระราชอนุชาร่วมพระราชมารดาเดียวกันกับจักรพรรดิซูโก พระราชมารดามีพระนามว่าฮิเดโกะ (秀子) ธิดาในซันโจ คินฮิเดะ
เหตุการณ์ในพระชนม์ชีพของจักรพรรดิโกะ-โคงง.
จักรพรรดิโกะ-โคงงครอง ราชบัลลังก์ดอกเบญจมาศ ระหว่างวันที่ 25 กันยายน ค.ศ. 1352 - 9 เมษายน ค.ศ. 1371
ตำบลหนองกุงธนสาร

ตำบลหนองกุงธนสาร เป็นตำบลใน อำเภอภูเวียง จังหวัดขอนแก่น
ประวัติ.
ตำบลหนองกุงธนสาร อำเภอภูเวียง จังหวัดขอนแก่น แยกออกมาจาก ตำบลบ้านเรือ เมื่อ วันที่ 1 กรกฎาคม 2513 อยู่ห่างจากอำเภอประมาณ 1 กิโลเมตร ไกลสุดประมาณ 13 กิโลเมตร
เขตการปกครอง.
มีหมู่บ้านในเขตการปกครองทั้งหมด 16 หมู่บ้าน ซึ่งแบ่งตามสภาพของหมู่บ้าน ดังต่อไปนี้
ประชากร.
มีประชากรรวม 9,340 คน แยกเป็นชาย 4,720 คน หญิง 4,620 คน จำนวนครัวเรือน 2,379 ครัวเรือน ซึ่งแยกได้ดังนี้
ภูมิศาสตร์.
ตั้งอยู่ห่างจาก อำเภอภูเวียง ประมาณ 2 กิโลเมตร ไกลสุด 13 กิโลเมตร ห่างจาก จังหวัดขอนแก่น 65 กิโลเมตร
ตำบลภูเวียง

ตำบลภูเวียง เป็นตำบลใน อำเภอภูเวียง จังหวัดขอนแก่น
ประวัติ.
ตำบลภูเวียงเดิมเป็นส่วนหนึ่งของตำบลบ้านเรือน โดยแยกการปกครองออกจากตำบลเรือเมื่อปี 2537 ประชาชนส่วนใหญ่นับถือศาสนาพุทธ ปัจจุบันมีจำนวนหมู่บ้านทั้งหมด 8 หมู่บ้าน มีพื้นที่บางส่วนอยู่ในเขตเทศบาลจำนวน 4 หมู่บ้านและอยู่ในความปกครองขององค์การบริหารส่วนตำบลอีก 4 หมู่บ้าน ซึ่งประกอบด้วย บ้านนาก้านเหลือง บ้านโคกพัฒนา บ้านดอนหัน บ้านภูเวียง บ้านบุ่งมะไฟ บ้านหนองหญ้าปล้อง บ้านโพนเพ็ก และบ้านโพนเพ็ก
ประชากร.
ตำบลภูเวียงประกอบด้วย 6 หมู่บ้าน 1,757 ครัวเรือน มีประชากรทั้งสิ้น 5,362 คน (ข้อมูลปี พ.ศ. 2556)
พื้นที่.
พื้นที่ส่วนใหญ่เป็นพื้นที่ราบติดภูเขา มีพื้นที่ทั้งหมดประมาณ 5,829 ไร่ เป็นตำบลที่ตั้งของที่ว่าการอำเภอซึ่งมีสาธารณูปโภคครบถ้วน ทางด้านทิศตะวันติดภูเขาภูเวียง มีต้นน้ำลำธาร ห้วย หนอง คลอง บึงอยู่ทั่วไป
อาชีพ.
อาชีพหลัก ทำนา ค้าขาย
อาชีพเสริม ปลูกผัก ปลูกอ้อย เลี้ยงไหม
ภูมิศาสตร์.
ตั้งอยู่ห่างจาก จังหวัดขอนแก่น 68 กิโลเมตร
ตำบลสงเปือย (อำเภอภูเวียง)

ตำบลสงเปือย เป็นตำบลใน อำเภอภูเวียง จังหวัดขอนแก่น
ภูมิศาสตร์.
ตั้งอยู่ห่างจาก อำเภอภูเวียง ประมาณ 3 กิโลเมตร ห่างจาก จังหวัดขอนแก่น 71 กิโลเมตร
ตำบลบ้านเรือ

ตำบลบ้านเรือ เป็นตำบลใน อำเภอภูเวียง จังหวัดขอนแก่น
ภูมิศาสตร์.
ตั้งอยู่ห่างจาก อำเภอภูเวียง ประมาณ 3 กิโลเมตร ห่างจาก จังหวัดขอนแก่น 71 กิโลเมตร
ตำบลกุดขอนแก่น

ตำบลกุดขอนแก่น เป็นตำบลใน อำเภอภูเวียง จังหวัดขอนแก่น
ภูมิศาสตร์.
ตั้งอยู่ห่างจาก อำเภอภูเวียง ประมาณ 16 กิโลเมตร ห่างจาก จังหวัดขอนแก่น 50 กิโลเมตร
ตำบลหนองกุงเซิน

ตำบลหนองกุงเซิน เป็นตำบลใน อำเภอภูเวียง จังหวัดขอนแก่น
ภูมิศาสตร์.
ตั้งอยู่ห่างจาก อำเภอภูเวียง ประมาณ 16 กิโลเมตร ห่างจาก จังหวัดขอนแก่น 71 กิโลเมตร
ตำบลนาชุมแสง (อำเภอภูเวียง)

ตำบลนาชุมแสง เป็นตำบลใน อำเภอภูเวียง จังหวัดขอนแก่น
ภูมิศาสตร์.
ตั้งอยู่ห่างจาก อำเภอภูเวียง ประมาณ 9 กิโลเมตร ห่างจาก จังหวัดขอนแก่น 59 กิโลเมตร
ตำบลทุ่งชมพู

ตำบลทุ่งชมพู เป็นตำบลใน อำเภอภูเวียง จังหวัดขอนแก่น
ภูมิศาสตร์.
ตั้งอยู่ห่างจาก อำเภอภูเวียง ประมาณ 16 กิโลเมตร ห่างจาก จังหวัดขอนแก่น 76 กิโลเมตร
ตำบลดินดำ (อำเภอภูเวียง)

ตำบลดินดำ เป็นตำบลใน อำเภอภูเวียง จังหวัดขอนแก่น
ภูมิศาสตร์.
ตั้งอยู่ห่างจาก อำเภอภูเวียง ประมาณ 10 กิโลเมตร ห่างจาก จังหวัดขอนแก่น 70 กิโลเมตร
ตำบลหว้าทอง

ตำบลหว้าทอง เป็นตำบลใน อำเภอภูเวียง จังหวัดขอนแก่น
ภูมิศาสตร์.
ตั้งอยู่ห่างจาก อำเภอภูเวียง ประมาณ 8 กิโลเมตร ห่างจาก จังหวัดขอนแก่น 70 กิโลเมตร
โทกูงาวะ มาซาโกะ

โทกูงาวะ มาซาโกะ (; โรมาจิ: "Tokugawa Masako"; 23 พฤศจิกายน ค.ศ. 1607 – 2 สิงหาคม ค.ศ. 1678) บ้างออกพระนามว่า คาซุโกะ เป็น จักรพรรดินีญี่ปุ่น เป็นพระอัครมเหสีในจักรพรรดิโกะ-มิซุโน และเป็นธิดาของโทกูงาวะ ฮิเดตาดะ โชกุนคนที่สองของยุคเอโดะ
พระราชประวัติ.
โทกูงาวะ มาซาโกะ เป็นธิดาของโทกูงาวะ ฮิเดตาดะ กับโอเอโยะ ภริยาที่สอง เสด็จพระราชสมภพเมื่อวันที่ 23 พฤศจิกายน ค.ศ. 1607 ณ ปราสาทเอโดะ มีพระนามเดิมว่า ท่านหญิงมัตสึ  ครั้นเมื่อเจริญพระชันษาใน ค.ศ. 1620 พระองค์ถูกส่งเข้าเฝ้าถวายตัวแก่องค์พระจักรพรรดิในพระราชวังในตำแหน่งเนียวโง  พระราชพิธีอภิเษกสมรสถูกจัดขึ้นอย่างยิ่งใหญ่ ทั้ง ๆ ที่ในเวลานั้นจักรพรรดิโกะ-มิซูโนมีนักนางสนมคอยถวายงานจำนวนมากแล้วก็ตาม ต่อมาใน ค.ศ. 1624 มาซาโกะได้รับการสถาปนาเป็นเจ้าฝ่ายในตำแหน่งชูงู  ซึ่งเป็นตำแหน่งพระมเหสีลำดับสอง ถือเป็นฝ่ายในพระองค์แรกที่ดำรงพระยศนี้ตั้งแต่รัชสมัยจักรพรรดิโกะ-ฮานาโซโนะเป็นต้นมา
หลังจักรพรรดิโกะ-มิซูโนสละราชสมบัติใน ค.ศ. 1629 จักรพรรดินีมาซาโกะได้รับพระปรมาภิไธยใหม่ว่า โทฟูกุมงอิง  หลังจากนั้นจึงมีการสถาปนาเจ้าหญิงโอกิโกะ พระราชธิดาพระองค์แรก เสวยราชสมบัติสืบพระราชชนก มีพระปรมาภิไธยว่าจักรพรรดินีเมโช หลังจักรพรรดินีเมโชสละราชสมบัติ จักรพรรดิโกะ-โคเมียว และจักรพรรดิโกะ-ไซ ซึ่งเป็นพระราชอนุชาต่างชนนีของจักรพรรดินีเมโช ขึ้นเสวยราชสมบัติตามลำดับ และจักรพรรดิสองพระองค์หลังนี้ก็ได้รับการอุปถัมภ์อำรุงจากจักรพรรดินีมาซาโกะตั้งแต่ทรงพระเยาว์ดุจพระราชโอรสของพระองค์เอง
โรงเรียนวังน้ำคู้ศึกษา

โรงเรียนวังน้ำคู้ศึกษา (อักษรย่อ: ว.ศ.) เป็นโรงเรียนสหศึกษา ก่อตั้งเมื่อวันที่ 14 พฤษภาคม พ.ศ. 2519 จัดการศึกษาในระดับมัธยมศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ หมู่ที่ 4 บ้านบางขวัญม้า ตำบลวังน้ำคู้ อำเภอเมืองพิษณุโลก จังหวัดพิษณุโลก
ประวัติ.
โรงเรียนวังน้ำคู้ศึกษา ก่อตั้งขึ้นเมื่อวันที่ 14 พฤษภาคม พ.ศ. 2519 โดยการนำของนายยงยุทธ คนตรง นายอำเภอเมืองพิษณุโลกในขณะนั้นร่วมกับประชนชนใน ตำบลวังน้ำคู้และตำบลวัดพริก อำเภอเมืองพิษณุโลก จังหวัดพิษณุโลก ร่วมกันบริจาคเงิน จำนวน 210,644 บาท เพื่อสร้างโรงเรียนขึ้น โดยได้นำเงินจำนวนนี้มาก่อสร้างอาคารเรียนชั่วคราวตามแบบของ กรมสามัญศึกษา จำนวน 7 ห้องเรียน ป้ายชื่อโรงเรียน ห้องน้ำ 2 หลัง หลังละ 4 ห้อง บ่อน้ำบาดาล เสาธงชาติ และครุภัณฑ์อื่น ๆ อีกจำนวนหนึ่ง เปิดทำการสอน เมื่อวันที่ 1 มิถุนายน พ.ศ. 2519 โดยมีนายสิทธิเดช นรัตถรักษาผู้ว่าราชการจังหวัดในขณะนั้นเป็นประธานในพิธีเปิด มีนักเรียนรุ่นแรกจำนวน 92 คน มีนายธงชัย จักกาบาตร์เป็นครูใหญ่คนแรก และมีครูน้อยอีก 3 คน ปัจจุบันจัดการเรียนระดับมัธยมศึกษาตอนต้นและตอนปลาย โดยมีผู้บริหารคือ นายสันติชัย หนูเผือก ดำรงตำแหน่งผู้อำนวยการสถานศึกษา
ที่ตั้งของสถานศึกษา.
โรงเรียนวังน้ำคู้ศึกษา มีเนื้อที่จำนวน 60 ไร่ โดยมีอาณาเขตและบริเวณติดต่อดังนี้
อาแล็กซ็องดร์ ลากาแซ็ต

อาแล็กซ็องดร์ ลากาแซ็ต  เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งกองหน้าให้แก่ออแล็งปิกลียอแนและทีมชาติฝรั่งเศส 
ลากาแซ็ตสร้างชื่อเสียงมากับออแล็งปิกลียอแนด้วยการเป็นผู้เล่นที่ยิงประตูได้มากกว่าจำนวนนัดที่ลงเล่น โดยในฤดูกาล 2016–17 เป็นรองดาวซัลโวของลีกเอิงด้วยการยิงไป 28 ประตู ทำสถิติยิงให้กับออแล็งปิกลียอแนทั้งหมด 129 ประตู จากการลงเล่นทั้งหมดทุกรายการ 276 นัด โดย 3 ฤดูกาลก่อนหน้านั้น ถือว่าเป็นผู้เล่นที่ยิงประตูได้มากที่สุดเป็นอันดับที่ 3 ใน 5 ลีกชั้นนำของยุโรป คือ 76 ประตู เป็นรองเพียงแค่คริสเตียโน โรนัลโด ของเรอัลมาดริด ที่ 108 ประตู และเลียวเนล เมสซี ของบาร์เซโลนา ที่ 106 ประตู ก่อนที่เปิดฤดูกาล 2017–18 ได้ย้ายมาสู่อาร์เซนอลด้วยค่าตัวที่เป็นสถิติสูงสุดของสโมสร ด้วยสัญญา 5 ปี ซึ่งคาดว่าอยู่ในราว 53 ล้านปอนด์ (ประมาณ 2,330 ล้านบาท) ทำลายสถิติเดิมที่เคยเซ็นสัญญากับเมซุท เออซิล จากเรอัลมาดริด ที่ 42.4 ล้านปอนด์ (ประมาณ 1,860 ล้านบาท) นับว่าเป็นสถิติการซื้อตัวของอาร์เซนอลที่สูงที่สุด และเป็นการขายตัวที่แพงที่สุดของออแล็งปิกลียอแนด้วย
ลากาแซ็ตยิงให้กับอาร์เซนอลได้ทันทีในการเล่นนัดแรกในฤดูกาล 2017–18 ซึ่งเป็นคู่เปิดฤดูกาลด้วย กับเลสเตอร์ซิตี ณ สนามเอมิเรตส์สเตเดียม ด้วยการเป็นผู้โหม่งลูกกับพื้นในนาทีที่ 2 ทำให้อาร์เซนอลขึ้นไปก่อนอย่างรวดเร็ว 1–0 ซึ่งผลการแข่งขัน อาร์เซนอลเป็นฝ่ายแซงเอาชนะไปได้ 4–3 อย่างสนุกในช่วง 10 นาทีก่อนจบการแข่งขัน หลังจากโดนเลสเตอร์ซิตีตีเสมอและทำประตูแซงนำไปถึงสองครั้ง
แก๊งร็อคเก็ต

แก๊งร็อคเก็ต  หรือชื่อภาษาอังกฤษว่า ทีมร็อคเก็ต  เป็นองค์กรชั่วร้ายจากการ์ตูนเรื่องโปเกมอน โดยเป็นแก๊งจากเขตคันโตและโจโต ซึ่งเป้าหมายของแก๊งนี้คือ ยึดครองโลก
ครึ่งหัวใจ

"ครึ่งหัวใจ" เป็นซิงเกิลของบิ๊กฟุต สังกัดค่ายเพลงเยส! มิวสิค ในเครืออาร์เอส ประพันธ์เนื้อร้อง-ทำนองโดย รณกร ลัภติ และผู้เรียบเรียงโดย บรรจง ศิลป์สกุลสุข ออกจำหน่ายในวันที่ 4 มิถุนายน พ.ศ. 2558
ในมิวสิกวีดีโอเพลงนี้พูดถึงผู้ชายคนนึงที่มีอาชีพร้องเพลง แต่วันนึงเค้าเส้นเสียงอักเสบ จึงไม่สามารถร้องเพลงได้อีกต่อไป และได้มาเจอกับนางเอกที่ยื่นมือเข้ามาช่วยพยุงคอยยืนเคียงข้างให้กำลังใจในวันที่ล้มจนกลายเป็นความรัก ทำให้มีแรงลุกขึ้นมาต่อสู่อีกครั้ง
แต่แล้ววันนึงก็เหมือนมีอุปสรรคเข้ามาซ้ำเติม เมื่อนางเอกป่วยเป็นโรคหัวใจ พระเอกจำเป็นต้องหาเงินรักษา พวกเรา วงบิ๊กฟุต จึงเข้ามาช่วยเหลือด้วยการเล่นดนตรีเปิดหมวก แต่จะสามารถหาเงินช่วยได้หรือไม่นั้น ตอนจบจะแฮปปี้มีความสุขหรือจะเศร้าน้ำตาท่วมจอ
การตอบรับ.
เพลง ครึ่งหัวใจ ติดอันดับสูงสุดที่ 52 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 24 ตุลาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
แมคดอนเนลล์ ดักลาส เอ็มดี-11

แมคดอนเนลล์ ดักลาส เอ็มดี-11 เป็นเครื่องบินสามเครื่องยนต์ ผลิตโดยแมคดอนเนลล์ดักลาส และโบอิ้งหลังจากควบรวมกิจการกันแล้ว มีต้นแบบมาจากแมคดอนเนลล์ ดักลาส ดีซี-10 เน้นใช้วัสดุผสมเป็นหลัก ใช้เครื่องยนต์ขับเคลื่อน 3 เครื่อง แต่ก็สิ้นเปลืองเชื้อเพลิงมากกว่าเครื่องบินแบบ 2 เครื่องยนต์ และเกิดอุบัติเหตุบ่อยทำให้ไม่เป็นที่นิยมนัก ผลิตออกมาได้แค่ 200 ลำ มีทั้งแบบโดยสารและแบบขนส่งสินค้า  แบบโดยสารออกบินครั้งสุดท้ายในปี พ.ศ. 2557 ส่วนแบบขนส่งสินค้ายังคงมีเที่ยวบินใช้งานอยู่
ประวัติ.
การผลิตและใช้งาน.
ในวันที่ 30 ธันวาคม พ.ศ. 2529 แมคดอนเนลล์ ดักลาส เอ็มดี-11 มีการสั่งซื้อจาก 52 บริษัทและ 40 ตัวเลือก ในสามรุ่น คือ โดยสาร โดยสารกับขนส่งสินค้า และขนส่งสินค้า โดยเปิดเผยว่ามีสิบสายการบิน (อาลีตาเลีย, บริติช ไพโอเนียน, ดรากอนแอร์, เฟดเอกซ์ เอกซ์เพรส, ฟินน์แอร์, โคเรียนแอร์, สแกนดิเนเวียนแอร์ไลน์ซิสเต็ม, สวิตแอร์, การบินไทยและ Varig และอีกสองบริษัทลีสซิ่ง (ที่ให้เช่าหรือให้ผ่อนเครื่องบิน) คือ Guinness Peat Aviation และ Mitsui อย่างไรก็ตาม ดรากอนแอร์, สแกนดิเนเวียนแอร์ไลน์ซิสเต็ม และยูทีเอซึ่งไม่ได้มีรายชื่อที่เปิดเผยข้างต้นในตอนแรก ได้ยกเลิกคำสั่งซื้อของตนใน พ.ศ. 2531
ประวัติเที่ยวบิน.
เที่ยวบินปลดประจำการ.
สายการบิน เคแอลเอ็ม เป็นสายการบินสุดท้าย ที่ให้บริการเครื่องบิน แมคดอนเนลล์ ดักลาส เอ็มดี-11 ในการขนส่งผู้โดยสาร โดยเที่ยวบินสุดท้าย เดินทางมาจาก มอนทรีออล มายังอัมสเตอร์ดัม ในเที่ยวบิน KL672 ในวันที่ 26 ตุลาคม 2557 และเคแอลเอ็มได้จัดเที่ยวบินพิเศษเพื่อเป็นการอำลาเอ็มดี-11 (MD-11 Farewell Flight) ในวันที่ 11 พฤศจิกายน 2557 เคแอลเอ็มจะนำเครื่องบินแบบ แอร์บัส เอ 330 และ โบอิง 777 มาใช้ทดแทนเอ็มดี-11
ลุฟท์ฮันซ่าคาร์โก้ได้ปลดประจำการเอ็มดี 11F ลำสุดท้ายของยุโรป ในเดือนตุลาคม ปีพ.ศ. 2564
ผู้ให้บริการ.
ณ เดือนตุลาคม ปีพ.ศ. 2564 ฝูงบิน เอ็มดี-11 ทั่วโลกมีเครื่องบินให้บริการเชิงพาณิชย์ทั้งหมด 102 ลำ โดยมีผู้ให้บริการขนส่งสินค้า ได้แก่ เฟดเอ็กซ์ เอกซ์เพรส (57), ยูพีเอส แอร์ไลน์ (42) และเวสเทิร์น โกลบอล แอร์ไลน์ (13) 
อุบัติเหตุและอุบัติการณ์สำคัญ.
อุบัติเหตุ.
สวิสแอร์ เที่ยวบินที่ 111.
เที่ยวบินที่ 111 เป็นเที่ยวบินที่กำหนดจากนิวยอร์กไปยังเจนีวา ประเทศสวิตเซอร์แลนด์ เมื่อวันที่ 2 กันยายน พ.ศ. 2541 เครื่องบินลำดังกล่าวคือ McDonnell Douglas MD-11 บนเรือมีผู้โดยสาร 215 คนและลูกเรือ 14 คน เครื่องบินถูกไฟไหม้ห้องนักบิน มันชนเข้ากับมหาสมุทรแอตแลนติกใกล้โนวาสโกเชีย เสียชีวิตทั้งหมด 229 ราย มันเป็นอุบัติเหตุที่เลวร้ายที่สุดครั้งที่สองที่เคยเกิดขึ้นในพื้นที่แฮลิแฟกซ์ โนวาสโกเชีย
ข้อกำหนดการตรวจลงตราสำหรับพลเมืองไทย

ข้อกำหนดการตรวจลงตราสำหรับพลเมืองไทยเป็นมาตรการที่รัฐบาลของประเทศหรือหน่วยงานของเขตแดนกำหนดขึ้นเพื่อควบคุมการเดินทางเข้าออกดินแดนของพลเมืองไทย
ในปี พ.ศ. 2567 พลเมืองไทยสามารถเดินทางเข้าประเทศและดินแดน โดยได้รับการยกเว้นไม่ต้องขอรับการตรวจลงตราหรือขอรับการตรวจลงตรา ณ ด่านตรวจคนเข้าเมือง ทั้งสิ้น 82 ประเทศและดินแดน เป็นอันดับที่ 60 ตาม#เปลี่ยนทาง 
ข้อกำหนดด้านวีซ่า.
<templatestyles src="แม่แบบ:sticky header/styles.css"/>
อาณาเขตและพื้นที่พิพาท.
ข้อกำหนดการตรวจลงตราสำหรับพลเมืองไทยเพื่อเดินทางไปยังอาณาเขต พื้นที่พิพาท ประเทศที่ได้รับการรับรองบางส่วน และพื้นที่หวงห้าม
บัตรเดินทางสำหรับนักธุรกิจเอเปค.
ผู้ที่#เปลี่ยนทาง (ABTC) สามารถเดินทางไปติดต่อธุรกิจในประเทศต่อไปนี้โดยไม่ต้องขอวีซ่า
</br>1 - สูงสุด 180 วัน
2 - สูงสุด 90 วัน
3 - สูงสุด 90 วัน ในช่วง 180 วัน
4 - สูงสุด 60 วัน
การใช้บัตรนี้ต้องใช้ร่วมกับหนังสือเดินทาง นอกจากนี้บัตรดังกล่าวยังมีสิทธิประโยชน์ ดังนี้
นายกรัฐมนตรีแคนาดา

นายกรัฐมนตรีแห่งแคนาดา  เป็นตำแหน่งหัวหน้าฝ่ายบริหารของแคนาดา ในฐานะหัวหน้าคณะรัฐบาลซึ่งเป็นประธานของคณะรัฐมนตรี ผู้แต่งตั้งรัฐมนตรี และผู้ถวายคำแนะนำต่อพระมหากษัตริย์ในการใช้อำนาจบริหารและพระราชอำนาจ เนื่องจากโดยปกตินายกรัฐมนตรีจะต้องได้รับความไว้วางใจจากสภาสามัญชนที่มาจากการเลือกตั้ง โดยนายกรัฐมนตรีจะต้องเป็นสมาชิกรัฐสภาและเป็นผู้นำพรรคการเมืองหรือกลุ่มพรรคการเมืองที่ใหญ่ที่สุดในสภาสามัญชน
ผู้ดำรงตำแหน่งคนปัจจุบันคือ มาร์ก คาร์นีย์ ซึ่งเป็นนายกรัฐมนตรีคนที่ 24 โดยเข้ารับตำแหน่งเมื่อวันที่ 14 มีนาคม ค.ศ. 2025
ตำแหน่งนายกรัฐมนตรีนั้นไม่ได้ถูกกำกับไว้ในเอกสารรัฐธรรมนูญใด ๆ เนื่องจากได้เกิดขึ้นมานานโดยจารีตรัฐธรรมนูญ (โดยมีที่มาในอดีตดินแดนเจ้าอาณานิคมซึ่งได้แก่สหราชอาณาจักร) ซึ่งบัญญัติให้ผู้แทนพระองค์ของพระมหากษัตริย์ ซึ่งคือ ผู้สำเร็จราชการ จะต้องเลือกบุคคลเพื่อเป็นนายกรัฐมนตรีซึ่งจะต้องได้รับความไว้วางใจจากสภาสามัญชนอันมาจากการเลือกตั้ง บุคคลที่จะดำรงตำแหน่งนี้จะต้องเป็นหัวหน้าพรรคการเมืองที่มีที่นั่งมากที่สุดในสภา นายกรัฐมนตรีแห่งแคนาดาได้รับการแต่งตั้งอยู่ในคณะองคมนตรีและได้รับการออกนามว่า "เดอะไรต์ออนะระเบิล"  ตลอดชีพ
ตัดพ้อ

"ตัดพ้อ" เป็นซิงเกิลของ โก๊ะ-นิพนธ์ สนธิ ในปี พ.ศ. 2558 สังกัดค่ายเพลงเยส! มิวสิค ในเครืออาร์เอส ประพันธ์เนื้อร้อง-ทำนองโดย จารึก ไกรสรพงษ์ (ต้อง วง พริกไทย) และผู้เรียบเรียงโดย จารึก ไกรสรพงษ์/ณัฐวุฒิ นันทศิริ ออกจำหน่ายในวันที่ 1 เมษายน พ.ศ. 2558 ส่วนมิวสิกวีดีโอนี้เผยแพร่ครั้งแรกในวันที่ 7 พฤษภาคม พ.ศ. 2558 เนื้อหาเพลงนี้พูดถึง คนที่อยู่ในอารมณ์ “น้อยใจ” คนรัก กับเพลงที่แทนความรู้สึกผู้หญิง แต่ก็อาจตรงกับชีวิตจริงผู้ชายหลายๆคน
การตอบรับ.
เพลง ตัดพ้อ ติดอันดับสูงสุดที่ 41 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 26 กันยายน พ.ศ. 2558 และติดอันดับสูงสุดที่ 48 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 50 ประจำวันที่ 4 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สัมมาทิฐิ

สัมมาทิฏฐิ  หมายถึง แนวคิดที่ถูกต้อง ความเห็นชอบตามทำนองคลองธรรม เช่น เห็นว่าทำดีได้ดีทำชั่วได้ชั่ว ถือเป็นองค์แรกในมรรคมีองค์แปด อันเป็นแนวทางสู่การหลุดพ้นจากทุกข์
ประเภท.
ในสัมมาทิฏฐิสูตร พระสารีบุตรอธิบายนัยะของสัมมาทิฏฐิไว้ ดังนี้
ปลาลีโปรินัส

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ปลาลีโปรินัส เป็นสกุลของปลาน้ำจืดในสกุล "Leporinus" ในวงศ์ปลาปล้องอ้อย (Anostomidae) มีรูปร่างกลมเรียวยาวเหมือนแท่งดินสอ มีลวดลายหรือจุดแตกต่างกันออกไป อาศัยอยู่เป็นฝูงในทวีปอเมริกาใต้ ปัจจุบันมีเจ็ดชนิดได้ถูกแยกออกเป็นสกุล "Hypomasticus" แต่ส่วนใหญ่ก็ยังอยู่ในสกุลนี้ ซากดึกดำบรรพ์ที่เก่าแก่ที่สุดของสกุลนี้ คือ "Leporinus scalabrinii" ถูกค้นพบในยุคไมโอซีนยุคสุดท้าย ที่เอนเตรรีโอ ในอาร์เจนตินา หลังจากถูกอนุกรมวิธานผิดว่าเป็นไพรเมทภายใต้ชื่อ " Arrhinolemur scalabrinii" มานานมากกว่า 100 ปี
โดยคำว่า "Leporinus" มาจากภาษาละตินคำว่า "lepus" หมายถึง "กระต่ายป่า" และ "inus" ต่อท้าย หมายถึง "ส่วนที่เกี่ยวข้อง" โดยหมายถึง การที่ปลาในสกุลนี้มีฟันคู่หน้าที่เหมือนกับกระต่าย
การจำแนก.
ปัจจุบันจำแนกได้ 90 ชนิด นิยมเลี้ยงกันเป็นปลาสวยงาม
กะเทยไม่นอกใจ

"กะเทยไม่นอกใจ" เป็นซิงเกิลของ วิด ไฮเปอร์ อาร์ สยาม ประพันธ์เนื้อร้อง-แต่งทำนองโดย ชวัลวิทย์ ยิ่งยศเสนี และเรียบเรียงโดย สิทธิพร สิงห์ไทยสงค์ ออกจำหน่ายในวันที่ 9 มีนาคม พ.ศ. 2557
เนื้อหาของเพลงนี้เกี่ยวกับความรักของเพศที่สาม เพศที่มีร่างกายที่ปลอม แต่ก็มีหัวใจที่บริสุทธิ์ แท้ ไม่เทียม ซึ่งเพศนี้นั้น ก็เป็นเพศที่มีหัวใจและเป็นเพศที่รักใครและรักจริง เพราะต้องบอกเลยว่าเพศนี้เป็นเพศที่น่าสงสารเป็นอย่างมาก เพราะการที่เค้าต้องเกิดมาเป็นเพศที่สาม เพศที่ไม่มีคู่นั้น การที่เค้าจะรักจะชอบใครก็คงจะเป็นไปได้ยาก ไม่สมหวัง เพราะว่าตามธรรมชาติแล้ว แต่ละเพศก็จะต้องมีคู่ต่างเพศเป็นของคู่กัน อย่างเพศชายก็ต้องคู่กับเพศหญิงเป็นเรื่องธรรมดา แต่เพศที่สามนั้น ต้องคบระหว่างเพศเดียวกัน ซึ่งเป็นเรื่องยากมากที่คนในสังคมนั้นจะเข้าใจและยอมรับกับมัน จนทำให้ความรักะหว่างเพศที่สามเป็นไปได้ยาก และการที่จะมีรักที่สมหวังมันเป็นเรื่องที่ยากมาก จนทำให้มีเพลงนี้ขึ้นมา เพราะภายใต้ความรู้สึกลึกๆของกะเทยนั้น ก็คงจะต้องอยากจะขอให้ใครสักคนที่เข้าใจในความรักของเธอ เข้าใจในตัวของเธอและรักเธอทีเป็นตัวของเธอ เพราะทั้งชีวิตของเธอนั้น มันเป็นเรื่องที่ยากมากที่จะพบรักที่สมหวัง จนทำให้ถ้าวันใดวันหนึ่งกะเทยได้สมหวังในความรักแล้ว ก็จะให้เค้าอย่างเต็มที่ และซื่อสัตย์เป็นอย่างมาก มากให้สาสมกับความรักที่เธอนั้นรอคอยมาแสนนาน มากให้เทียบเท่ากับความรักที่ได้มาด้วยความยากลำบาก และจะไม่นอกใจคนรักอย่างแน่นอน
แหลงพ่อขุน

"แหลงพ่อขุน" เป็นซิงเกิลของ เดช อิสระ อาร์ สยาม ประพันธ์เนื้อร้อง-แต่งทำนอง และเรียบเรียงโดย เดช อิสระ อาร์ สยาม ออกจำหน่ายในวันที่ 12 กรกฎาคม พ.ศ. 2556 โดยคำว่าแหลงพ่อขุน คือสำนวนภาษาใต้ บอกถึงการพูดที่ใช้คำพูดในสมัยพ่อขุนรามคำแหง อาจเป็นคำพูดที่ไม่สุภาพแต่แสดงถึงความจริงใจ
ส่วนมิวสิควิดีโอเพลงนี้ต้องการนำเสนอมุมมองความรักในแบบของหนุ่มใต้บ้านๆ ที่หลงรักผู้หญิงคนหนึ่ง แต่เป็นคนพูดจาตรงๆ พูดไม่เพราะ พูดไม่หวาน ผู้หญิงเลยไม่ชอบ กลับไปชอบผู้ชายที่พูดจาหวานๆ ดูดี เอาใจเก่ง โรแมนติค ไม่รู้เลยว่าผู้ชายแบบนั้นไม่มีความจริงใจ แค่หวังหลอกเธอไปวันๆ ซึ่งต่างจากหนุ่มใต้บ้านๆ คนนี้ ถึงจะพูดจาห้วนๆ ใช้แต่ภาษาพ่อขุน แต่ทุกคำที่พูดออกไปล้วนออกมาจากใจ ไม่เสแสร้ง และรักเธอจริงๆ ซึ่งสุดท้ายแล้ว จึงให้ข้อคิดว่าสิ่งสำคัญของความรัก คือการกระทำไม่ใช่แค่คำพูด
สปริงฟีลด์ (รัฐอิลลินอย)

สปริงฟีลด์  เป็นเมืองหลวงของรัฐอิลลินอย มีประชากรประมาณ 116,250 คน และเป็นพื้นที่แรกในรัฐอิลลินอยที่ชาวอเมริกันจากยุโรปมาตั้งถิ่นฐาน ก่อนจะมีการจัดตั้งรัฐอิลลินอย
เซเรียอา ฤดูกาล 2016–17

เซเรียอา ฤดูกาล 2016–17 (หรือที่รู้จักในชื่อ เซเรียอา ติม ด้วยเหตุผลด้านผู้สนับสนุน) เป็นฤดูกาลที่ 115 ของลีกสูงสุดฟุตบอลอิตาลี, และเป็นฤดูกาลที่ 7 นับตั้งแต่ถอนตัวออกจากลีกเซเรียเบ. ยูเวนตุส เป็นแชมป์เก่าที่จะมาป้องกันแชมป์. ฤดูกาลจะเริ่มต้นตั้งแต่วันที่ 20 สิงหาคม ค.ศ. 2016 ถึงวันที่ 28 พฤษภาคม ค.ศ. 2017.
ทีม.
มี 20 ทีมที่ลงแข่งขันในลีก โดย 17 ทีมมาจากฤดูกาล 2015–16 และอีก 3 ทีมเลื่อนชั้นขึ้นมาจากเซเรียเบ ฤดูกาล 2015–16 มีรายชื่อเรียงลำดับตามตัวอักษรดังนี้
สถิติประจำฤดูกาล.
<templatestyles src="Col-begin/styles.css"/>
แฮท-ทริคส์.
4 ผู้เล่นที่ทำสี่ประตู ;
ไทยแลนด์ไฟฟ์ 2016

ฟุตซอล ไทยแลนด์ไฟฟ์ 2016 เป็นการแข่งขัน อุ่นเครื่อง ที่จัดขึ้น ในระหว่าง วันที่ 20-23 สิงหาคม 2559 ณ บางกอกอารีนา ประเทศไทย เพื่อเตรียมความพร้อม เข้าแข่งขันใน ฟุตซอลชิงแชมป์โลก 2016 มี ทีมเข้าร่วมการแข่งขัน 4 ทีม คือ อิหร่าน (อันดับโลกอยู่ที่อันดับ 5) คาซัคสถาน (อันดับโลกอยู่ที่อันดับ 9) ญี่ปุ่น (อันดับโลกอยู่ที่อันดับ 12) และไทย (อันดับโลกอยู่ที่อันดับ 14) ใช้ระบบการแข่งขันแบบพบกันหมด
อันดับผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
มิสเตอร์ชวู

"มิสเตอร์ชวู"  เป็นเพลงของวงดนตรีเกาหลีใต้ เอพิงก์ จากสตูดิโออัลบั้มลำดับที่สี่ "พิงก์บลอสซัม" (2014) ออกจำหน่ายเมื่อวันที่ 30 มีนาคม ค.ศ. 2014 โดยคิวบ์เอนเตอร์เทนเมนต์ เพลงเขียนโดยดูเบิล ไซด์คิกส์ ร่วมกับเซออน และเดวิด คิม มิวสิกวิดีโอกำกับโดยดิจิเพดิ (Digipedi) และปล่อยออกมาในวันเดียวกัน เพลงยังถูกนำมาใช้เพื่อการพาณิชย์ของจีไนน์ ทีวีโดยมีเอพิงก์และนักแสดงตลก อี กุก-จู มาร่วมแสดงอีกด้วย รวมถึงมีเวอร์ชันภาษาญี่ปุ่น ซึ่งเป็นซิงเกิลญี่ปุ่นลำดับที่สองของวง โดยออกจำหน่ายเมื่อวันที่ 18 กุมภาพันธ์ ค.ศ. 2015 เอพิงก์ได้แสดงคัมแบ็คสเตจเพลงมิสเตอร์ชวูเป็นครั้งแรกในรายการ "มิวสิกแบงก์" เมื่อวันที่ 4 เมษายน ค.ศ. 2014 เพลงสามารถขึ้นถึงอันดับสองบนชาร์ตบิลบอร์ดเคป็อปฮอต 100 และชนะ 6 รางวัล จากรายการเพลงสำหรับเพลงมิสเตอร์ชวู 
"มิสเตอร์ชวู" ยังเป็นเพลงที่มียอดขายดิจิทัลเปิดตัวสูงสุดเป็นอันดับที่แปดในเกาหลีใต้ ประจำปี ค.ศ. 2014 ในงานประกาศรางวัลดนตรีเมลอน ครั้งที่ 6 เอพิงก์ได้รับรางวัลในสาขาศิลปินแดนซ์ยอดเยี่ยมฝ่ายหญิงจากเพลงมิสเตอร์ชวู และยังได้รับรางวัลบนซัง จากงานโซลมิวสิกอวอร์ดส์ รวมถึงเข้าชิงรางวัลเมลลอนมิวสิกอวอร์ดมากถึง 3 สาขา ได้แก่ เพลงแห่งปี, มิวสิกวิดีโอยอดเยี่ยม และชนะ 1 รางวัล ในสาขาการแสดงประเภทเต้นกลุ่มหญิงยอดเยี่ยม
เอ็นเอ๊กซ์ที เทคโอเวอร์

เอ็นเอ๊กซ์ที เทคโอเวอร์  เป็นรายการมวยปล้ำอาชีพหลักที่ผลิตโดย ดับเบิลยูดับเบิลยูอี ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิก เอ็นเอ๊กซ์ที เทคโอเวอร์ครั้งนี้ ได้จัดขึ้นในวันที่ 29 พฤษภาคม ค.ศ. 2014 ณ.สนามมหาวิทยาลัยฟูลเซล ในเมืองวินเทอร์พาร์ก, รัฐฟลอริดา
ราชสำนักใต้

ราชสำนักใต้  ราชสำนักที่จักรพรรดิ 4 พระองค์ปกครองในช่วง ยุคราชสำนักเหนือ-ใต้ โดยปกครองในช่วงปี ค.ศ. 1338 - ค.ศ. 1392 ซึ่งยุคนี้ได้สิ้นสุดลงเมื่อ จักรพรรดิโกะ-คะเมะยะมะ จักรพรรดิองค์สุดท้ายแห่งราชสำนักใต้ได้ประกาศยอมแพ้ต่อ จักรพรรดิโกะ-โคะมะสึ แห่ง ราชสำนักเหนือ
ที่มาของชื่อมาจากที่ตั้งเมืองหลวงของราชสำนักใต้คือโยชิโนะ (ปัจจุบันคืออำเภอหนึ่งใน จังหวัดนาระ) นั้นตั้งอยู่ทางใต้ของ นครหลวงเคียวโตะ เมืองหลวงของ ราชสำนักเหนือ ซึ่งบางทีก็เรียกว่า ราชสำนักโยะชิโนะ
โดยราชสำนักใต้มีชื่อราชสกุลว่า ไดกากูจิ ซึ่งมีที่มาจากชื่อพระตำหนักที่ใช้ว่าราชการในวัดของ จักรพรรดิโกะ-อุดะ พระราชโอรสของ จักรพรรดิคะเมะยะมะ ผู้เป็นต้นราชสกุล
จุดเริ่มต้น.
จุดเริ่มต้นของความขัดแย้งก่อนที่จะกลายมาเป็นยุคราชสำนักเหนือ-ใต้เริ่มต้นมาจากการที่ จักรพรรดิโกะ-ซะงะ ซึ่งครองสิริราชสมบัติระหว่างปี ค.ศ. 1242 - ค.ศ. 1246 และทรงเป็น ไดโจโฮโอ (มหาธรรมราชา) ได้บีบบังคับ จักรพรรดิโกะ-ฟุกะกุซะ สละราชบัลลังก์ให้กับ เจ้าชายสึเนะฮิโตะ ขึ้นสืบราชบัลลังก์ต่อมาเป็น จักรพรรดิคะเมะยะมะ เมื่อปี ค.ศ. 1260 หลังจากนั้นเจ้าชายจากราชสกุล จิเมียวอิง ที่สืบเชื้อสายจากจักรพรรดิโกะ-ฟุกะกุซะและราชสกุล ไดกะกุจิ ที่สืบเชื้อสายจากจักรพรรดิคะเมะยะมะก็ได้ผลัดกันเป็นจักรพรรดิสืบต่อกันมาจนถึงรัชสมัย จักรพรรดิโกะ-ไดโงะ ที่ขึ้นสืบราชบัลลังก์เมื่อปี ค.ศ. 1318 สืบต่อจาก จักรพรรดิฮะนะโซะโนะ ที่มาจากราชสกุลจิเมียวอิง
จนกระทั่งในปี ค.ศ. 1331 จักรพรรดิโกะ-ไดโงะทรงพยายามก่อการโค่นอำนาจ รัฐบาลโชกุนคะมะกุระ แต่ไม่สำเร็จจึงถูกเนรเทศไปเจ้าชายคะซุฮิโตะที่รัชทายาทจากราชสกุลจิเมียวอิงจึงได้ขึ้นสืบราชบัลลังก์ต่อมาเป็น จักรพรรดิโคงง
วัดใหม่เทพนิมิตร (จังหวัดสระบุรี)

วัดใหม่เทพนิมิตร เป็นวัดในพระพุทธศาสนาเถรวาท สังกัดคณะสงฆ์มหานิกาย มีพระอธิการองอาจ อตฺตสาโร เป็นเจ้าอาวาสสังกัดคณะสงฆ์มหานิกาย ตั้งอยู่เลขที่ 34 หมู่ที่ 10 ตำบลหนองโรง อำเภอหนองแค จังหวัดสระบุรี ที่ดินที่ตั้งวัดมีเนื้อที่ 13 ไร่ 80 ตารางวา โฉนดที่ดินเลขที่ 14432
อาณาเขต.
ทิศเหนือ จดที่ดินเอกชน
ทิศใต้ จดที่ดินเอกชน
ทิศตะวันออก จดที่ดินเอกชน
ทิศตะวันตก จดที่ดินร้านค้าเอกชน
วัดใหม่เทพนิมิตร ตั้งเมื่อวันที่ 29 ธันวาคม พ.ศ. 2536 พื้นที่ตั้งวัดเป็นที่ราบลุ่ม เดิมเป็นที่ทำนาอยู่ริมถนนคันคลองชลประทาน ได้รับพระราชทานวิสูงคามสีมา เมื่อ พ.ศ. 2538 เขตวิสูงคามสีมา กว้าง 24 เมตร ยาว 46 เมตร
การบริหารและการปกครอง.
มีเจ้าอาวาสที่ทราบนาม คือ
ทากิกาวะ

ทากิกาวะ (; โรมาจิ: "ทากิกาวะ-ชิ") เป็นนครในกิ่งจังหวัดโซราจิ จังหวัดฮกไกโด ประเทศญี่ปุ่น ตั้งอยู่ทางตะวันออกเฉียงเหนือของนครซัปโปโระราว 90 กิโลเมตร และตั้งอยู่ทางเหนือของนครฟูราโนะไปราว 56 กิโลเมตร แรกเริ่มมีสถานะเป็นหมู่บ้านในปี ค.ศ. 1890 ก่อนที่จะได้รับการยกฐานะจากเมืองขึ้นเป็นนครในปี ค.ศ. 1958
หม่า จิงเทา

หม่า จิงเทา (จีนตัวเต็ม: 馬景濤; จีนตัวย่อ: 马景涛; พินอิน: Mǎ Jǐngtāo; เกิด 14 กุมภาพันธ์ ค.ศ. 1962 ที่เทศมณฑลไถจง ประเทศไต้หวัน) ดารานักแสดงชาวไต้หวัน มีผลงานและชื่อเสียงเป็นที่รู้จักกันดีจากผลงานภาพยนตร์และละครโทรทัศน์เรื่องต่าง ๆ โดยเฉพาะในยุทศวรรษที่ 90 เช่น "ดาบมังกรหยก" ในปี ค.ศ. 1994, "เปาบุ้นจิ้น ฉบับฮ่องกง" ตอน "หมอดูใจเพชร" ในปี ค.ศ. 1995, "เซี่ยงไฮ้ 1930 สู้เพื่อรัก" คู่กับ หลิว เจียหลิง, "กระบี่เย้ยยุทธจักร" ในปี ค.ศ. 1999 คู่กับ ฟั่น เหวินฟาง หรือ "เดชเซียวฮื่อยี้" ในปี ค.ศ. 2001 ในบทรับเชิญ เป็นต้น 
ชีวิตส่วนตัว หม่า จิงเทา ผ่านการสมรส 2 ครั้ง โดยกับภรรยาคนแรกทั้งคู่มีบุตรสาวที่เกิดเมื่อปี ค.ศ. 1991 ชื่อ หม่า ซือหยวน (Ma Shiyuan; 馬世媛) และครั้งที่ 2 กับนักแสดงหญิงชาวจีน อู๋ เจียหนี้ (Wu Jia'ni; 吳佳妮) ในปี ค.ศ. 2007 ทั้งคู่มีบุตรชาย 2 คน คือ หม่า ซือเทียน (Ma Shitian; 馬世天) และ หม่า ซือฉิน (Ma Shixin; 馬世心)
เรือนแรม

เรือนแรม  คือการท่องเที่ยวหรือทัศนศึกษารูปแบบหนึ่งที่ผู้เยี่ยมเยียนจะเช่าห้องพักอาศัยและทำกิจกรรมต่าง ๆ ร่วมกับผู้คนในท้องถิ่นใดท้องถิ่นหนึ่ง บางครั้งมีผู้พักเรือนแรมเพื่อฝึกฝนทักษะการใช้ภาษาและทำความคุ้นเคยกับวิถีชีวิตพื้นถิ่นด้วย
บางประเทศส่งเสริมการพักเรือนแรมเพราะเห็นว่าเป็นหนทางหนึ่งที่จะช่วยพัฒนาอุตสาหกรรมการท่องเที่ยว การให้เช่าเรือนแรมมีส่วนทำให้บุคคลหรือครอบครัวผู้ให้เช่ามีรายได้เพิ่ม บรรดานักเรียนนักศึกษามักจะหาเรือนแรมผ่านทางโรงเรียนหรือสถาบันการศึกษาของตน แต่พวกเขาก็สามารถเช่าพักเรือนแรมได้อย่างไม่เป็นทางการผ่านทางคนรู้จักหรือตัวแทนเอกชนซึ่งเป็นสื่อกลางระหว่างนักเรียนกับผู้ให้เช่า โดยมักจะเสียค่าธรรมเนียมในอัตราคงที่
จักรพรรดิโกะ-คาเมยามะ

จักรพรรดิโกะ-คาเมยามะ (ป. ค.ศ. 1347 – 10 พฤษภาคม ค.ศ. 1424) เป็นจักรพรรดิแห่งญี่ปุ่นองค์ที่ 99 ตามประเพณีสืบราชสันตติวงศ์ พระองค์ปกครองตั้งแต่ ค.ศ. 1383 ถึง 21 ตุลาคม ค.ศ. 1392 พระองค์กลายเป็นจักรพรรดิองค์สุดท้ายของราชสำนักใต้ พระนามเดิมของพระองค์คือ เจ้าชายฮิโรนาริ (煕成親王)
พระนามของพระองค์นั้นนำมาจากพระนามของ จักรพรรดิคะเมะยะมะ จักรพรรดิในช่วง คริสต์ศตวรรษที่ 13 ผู้เป็นต้นราชสกุล ไดกะกุจิ ที่ปกครอง ราชสำนักใต้ เมื่อใส่คำว่า โกะ (後) เข้าไปพระนามของพระองค์จึงมีความหมายว่า จักรพรรดิคะเมะยะมะยุคหลัง หรือ จักรพรรดิคะเมะยะมะที่ 2
ราชตระกูล.
พระองค์เป็นพระราชโอรสองค์ที่สองของจักรพรรดิโกะ-มูรากามิ จักรพรรดิองค์ที่ 97 พระมารดาของพระองค์คือ ฟูจิวาระ โนะ คัตสึโกะ (藤原勝子) หรือที่รู้จักกันดีในนาม คากิมง-อิง (嘉喜門院)
โดยไม่ค่อยรู้เกี่ยวกับจักรพรรดินีหรือพระสนมของพระองค์ ส่วนเจ้าชายสึเนอัตสึ (恒敦親王) เชื่อว่าเป็นพระราชโอรสของพระองค์
พระราชประวัติ.
จักรพรรดิโกะ-คาเมยามะสืบราชบัลลังก์ในยุคราชสำนักเหนือ-ใต้ที่วุ่นวาย ซึ่งผู้อ้างสิทธิ์ในราชบัลลังก์ดอกเบญจมาศได้รวบรวมผู้สนับสนุนโดยรู้จักกันในชื่อราชสำนักเหนือและราชสำนักใต้ จักรพรรดิโกะ-คาเมยามะกลายเป็นจักรพรรดิองค์ใหม่ของราชสำนักใต้เมื่อจักรพรรดิโชเกซึ่งเป็นพระเชษฐาสละราชบัลลังก์ในปี ค.ศ. 1383 เมื่อวันที่ 15 ตุลาคม ค.ศ. 1392 ในการเจรจาสันติภาพระหว่างราชสำนักเหนือกับราชสำนักใต้ พระองค์ได้ร้องขอสันติภาพจากอาชิกางะ โยชิมิตสึ; และต่อมาพระองค์ก็เสด็จกลับไปยังเมืองหลวงซึ่งพระองค์ได้ส่งมอบไตรราชกกุธภัณฑ์ให้แก่ราชสำนักเหนือซึ่งเป็นคู่แข่งของพระองค์
ตามเงื่อนไขของสนธิสัญญาราชสำนักเหนือและราชสำนักใต้ควรจะสลับกันสืบราชสันตติวงศ์ อย่างไรก็ตาม สนธิสัญญาฉบับนี้ถูกยกเลิกในปี ค.ศ. 1412 เมื่อจักรพรรดิโกะ-โคมัตสึซึ่งเป็นจักรพรรดิองค์ที่ 100 จากราชสำนักเหนือได้ทรยศต่อสนธิสัญญาดังกล่าวโดยสละราชสมบัติให้กับพระราชโอรสองค์โปรดของพระองค์ ต่อจากนั้นจึงไม่มีผู้อ้างสิทธิ์ในราชบัลลังก์จากราชสำนักใต้ได้ประทับบนราชบัลลังก์ดอกเบญจมาศอีกเลย จนถึงปี ค.ศ. 1911 รัฐบาลญี่ปุ่นในรัชสมัยของจักรพรรดิเมจิได้ประกาศว่าจักรพรรดิผู้อ้างสิทธิ์จากราชสำนักใต้เป็นจักรพรรดิโดยชอบธรรม แม้ว่าจักรพรรดิหลังจากนั้นรวมถึงจักรพรรดิเมจิจะสืบเชื้อสายมาจากราชสำนักเหนือก็ตาม ด้วยเหตุผลที่ว่าราชสำนักใต้ยังครอบครองไตรราชกกุธภัณฑ์อันศักดิ์สิทธิ์อยู่ ดังนั้นจึงเปลี่ยนจักรพรรดิจากอดีตราชสำนักเหนือให้กลายเป็นเพียงผู้อ้างสิทธิ์
อุทยานแห่งชาติเกลเชอร์

อุทยานแห่งชาติเกลเชอร์  เป็นอุทยานแห่งชาติในรัฐมอนแทนา สหรัฐอเมริกา ตั้งอยู่บริเวณบริเวณชายแดนสหรัฐ-แคนาดา อุทยานแห่งชาตินี้กินพื้นที่กว่า 4,100 ตารางกิโลเมตร และประกอบด้วยเทือกเขาสองแห่ง (ซึ่งเป็นเทือกเขาย่อยของเทือกเขาร็อกกี) ในอุทยานแห่งชาติมีทะเลสาบมากกว่า 130 แห่ง มีพืชอยู่มากกว่า 1,000 ชนิด และมีสัตว์กว่าร้อยสายพันธุ์ อุทยานแห่งชาตินี้ยังได้รับการขนานนามว่า "มงกฎแห่งระบบนิเวศภาคพื้นทวีป" ซึ่งหมายความว่าเป็นสถานที่ที่มีความอุดมสมบูรณ์ที่สุดในบรรดาพื้นที่โดยรอบกว่า 40,000 ตารางกิโลเมตร ที่นี่ยังเป็นแหล่งต้นน้ำของสายน้ำลำธารที่ไหลไปยังมหาสมุทรแปซิฟิก อ่าวเม็กซิโก และอ่าวฮัดสัน โดยสิ่งที่เกิดขึ้นที่นี่จะมีผลต่อน่านน้ำในส่วนใหญ่ของทวีปอเมริกาเหนือ จะมีการตรวจจับประชากรหอยแมลงภู่ในเขตภาคกลางของแม่น้ำมอนทาน่าอย่างสม่ำเสมอ 
อุทยานแห่งชาติเกลเชอร์มีอาณาเขตติดต่อกับอุทยานแห่งชาติวอเตอร์ตันเลคส์ในประเทศแคนาดา ในปี พ.ศ. 2475 อุทยานทั้งสองแห่งได้ถูกขึ้นทะเบียนเป็นอุทยานสันติภาพ (Peace Park) แห่งแรกของโลกในชื่อ อุทยานสันติภาพนานาชาติวอเตอร์ตัน-เกลเชอร์ และยังถูกขึ้นทะเบียนเป็นมรดกโลกทางธรรมชาติในปี พ.ศ. 2538
ฝาดขาว

ฝาดขาว (ชื่อวิทยาศาสตร์: "Lumnitzera racemosa") เป็นพืชหนึ่งในสองชนิดในสกุลฝาด เป็นไม้ยืนต้น กลีบดอกสีขาว ขอบใบประดับและกลีบเลี้ยงมีต่อม เกสรตัวผู้เรียงเป็นสองวงชัดเจน เกสรตัวเมียติดที่ฐานรองดอก เนื้อไม้ใช้ทำด้าม และเครื่องมือเครื่องใช้
พรรคคอมมิวนิสต์ยูเอสเอ

พรรคคอมมิวนิสต์แห่งสหรัฐอเมริกา (อักษรย่อ:) เป็นพรรคการเมืองและพรรคคอมมิวนิสต์ของสหรัฐอเมริกา ก่อตั้งในปี ค.ศ. 1919 หลังจากที่แยกตัวจาก พรรคสังคมนิยมอเมริกา โดยเป็นการร่วมกลุ่มของขบวนการแรงงานในสหรัฐอเมริกา
พรรคคอมมิวนิสต์แห่งสหรัฐอเมริกามีประวัติศาสตร์อันยาวนานและซับซ้อนซึ่งเชื่อมโยงกันอย่างใกล้ชิดกับขบวนการแรงงานอเมริกันและประวัติศาสตร์ของพรรคคอมมิวนิสต์ทั่วโลก พรรคมีอิทธิพลในการเมืองอเมริกันในช่วงครึ่งแรกของคริสต์ศตวรรษที่ 20 และมีบทบาทสำคัญในขบวนการแรงงานจากยุคคริสต์ทศวรรษ 1920 ผ่านยุคคริสต์ทศวรรษ 1940 กลายเป็นที่รู้จักสำหรับการต่อต้านแนวคิตแบ่งแยกเชื้อชาติและการเหยียดผิว สมาชิกของพรรคเพิ่มขึ้นในช่วงภาวะเศรษฐกิจตกต่ำครั้งใหญ่ แต่สมาชิกของพรรคคอมมิวนิสต์สหรัฐอเมริกาก็ลดลงเนื่องจากเหตุการณ์เช่น Red Scare และอิทธิพลของลัทธิมักคาร์ที ขณะที่การสนับสนุนสหภาพโซเวียตทำให้พรรคคอมมิวนิสต์ห่างเหินสหรัฐในช่วงคริสต์ทศวรรษที่ 1960 
พรรคคอมมิวนิสต์แห่งสหรัฐอเมริกาต่อต้านแนวคิดกลัสนอสต์ และ เปเรสตรอยคา ในสหภาพโซเวียต และเป็นผลจากเงินทุนสนับสนุนจากพรรคคอมมิวนิสต์แห่งสหภาพโซเวียตที่สิ้นสุดลงในปี 1989 พรรคคอมมิวนิสต์สหรัฐอเมริกายังคงมุ่งมั่นที่จะสานอุดมการณ์มาร์กซิสต์-เลนินนิสต์
พรรคเสรีประชาธิปไตยแห่งสหภาพโซเวียต

พรรคเสรีประชาธิปไตยแห่งสหภาพโซเวียต ((ЛДПСС)) เป็นพรรคการเมืองของสหภาพโซเวียตพรรคเคยเป็นคู่แข่งในการเลือกตั้งประธานาธิบดีรัสเซีย พ.ศ. 2534ต่อมาได้เข้าร่วมกับคณะกรรมการสถานการณ์ฉุกเฉินแห่งรัฐในช่วงความพยายามรัฐประหารในสหภาพโซเวียต พ.ศ. 2534และกลายเป็นพรรคเสรีประชาธิปไตยแห่งรัสเซียในปัจจุบัน
เจ้าพ่อกวางตุ้ง

เจ้าพ่อกวางตุ้ง  เป็นภาพยนตร์จีนที่ออกฉายในปี พ.ศ. 2532 แต่เดิม ภาพยนตร์นี้มีชื่อว่า ฉีจี้  นำแสดงโดย เฉินหลง, เหมย ยั่นฟาง, อู๋ หม่า, หยวน เปียว, กลอเรีย ยิป, จาง เสวโย่ว, ริชาร์ด อู๋, เคอ จุ้นสง, แอนโทนี่ ชาน, เคนนี่ บี, ฉูหยวน, เหริน ต๋าหัว ฯลฯ กำกับภาพยนตร์โดย เฉินหลง
เนื้อเรื่องย่อ.
ในภาพยนตร์เรื่องนี้ เฉินหลงรับบท หนุ่มชานเมือง ที่เข้ามาแสวงโชคหางานทำในฮ่องกง แต่เขาโชคร้ายถูกหลอก แต่ว่าได้รับความช่วยเหลือจากเจ้าพ่อแก๊งอิทธิพลใต้ดินของฮ่องกง จากนั้นเขาได้รับความไว้วางใจให้ดูแลลูกสมุนกว่าครึ่งและร่วมงานไปได้ด้วยดีกับ มาดามโรส ผู้ปิดบังฐานะที่แท้จริงไม่ให้ลูกสาวล่วงรู้ แต่ทว่าลูกสาวตัดสินใจกลับมาเยี่ยมพร้อมกับคู่หมั้นและครอบครัว เฉินหลง จึงมาคอยช่วยขัดขวางเหล่าบรรดาแขกเหรื่อ แต่ในระหว่างนั้นก็ดันเกิดสงครามระหว่างแก๊งขึ้นอีก ลีลาบู๊ความมันส์และฮาในสไตล์เฉินหลงจึงเริ่มขึ้น
รางวัลที่ได้.
รางวัลที่เสนอชื่อเข้าชิง.
มี 3 รางวัล คือ
รางวัลที่ได้.
มี 1 รางวัล คือ
จักรพรรดิโกะ-เอ็นยู

จักรพรรดิโกะ-เอ็งยู (11 มกราคม ค.ศ. 1359 – 6 มิถุนายน ค.ศ. 1393) เป็นจักรพรรดิแห่งราชสำนักเหนือองค์ที่ 5 ในยุคราชสำนักเหนือ-ใต้ของญี่ปุ่น นักวิชาการก่อนยุคเมจิรายงานว่า รัชสมัยของพระองค์อยู่ในช่วง ค.ศ. 1371 ถึง 1382
พระนามของพระองค์นำมาจากพระนามของจักรพรรดิเอ็นยูในคริสต์ศตวรรษที่ 10 และ "โกะ-" (後) มีความหมายตรงตัวว่า "ยุคหลัง" ดังนั้น พระองค์อาจได้รับการเรียกขานเป็น "จักรพรรดิเอ็นยูยุคหลัง" หรือในแหล่งข้อมูลที่เก่ากว่าบางส่วนอาจระบุพระองค์เป็น "จักรพรรดิเอ็นยูที่ 2"
พระราชพงศาวลี.
พระนามส่วนพระองค์คือ โอฮิโตะ (緒仁).
พระองค์เป็นพระราชโอรสองค์ที่ 2 ของจักรพรรดิโกะ-โคงง ผู้อ้างสิทธิ์ฝ่ายเหนือองค์ที่ 4 ส่วนพระราชมารดาคือ ฟูจิวาระ โนะ นากาโกะ (藤原仲子) ธิดาในฮิโรฮาชิ คาเน็ตสึนะ
พระราชประวัติ.
ในช่วงชีวิตของพระองค์ โกะ-เอ็นยูและผู้อยู่ร่วมกับพระองค์เชื่อว่าพระองค์ขึ้นครองราชบัลลังก์ดอกเบญจมาศในวันที่ 9 เมษายน ค.ศ. 1371 ถึง 24 พฤษภาคม ค.ศ. 1382
เดนิส ซัวเรซ

เดนิส ซัวเรซ เฟร์นันเดซ (6 มกราคม ค.ศ. 1994) เป็นนักฟุตบอลชาวสเปน ปัจจุบันเขาเล่นในตำแหน่งกองกลางให้กับเซลตาเดบิโก ในลาลิกา ลีกสูงสุดของประเทศสเปน
 "ณ วันที่ 27 กันยายน ค.ศ. 2020".
สถิติอาชีพ.
<templatestyles src="Reflist/styles.css" />
เดเอ็ฟเบ-โพคาล ฤดูกาล 2016–17

เดเอ็ฟเบ-โพคาล ฤดูกาล 2016–17 เป็นฤดูกาลที่ 74 ของการแข่งขันฟุตบอลถ้วยเยอรมันแบบแพ้คัดออกประจำปี ซึ่งจะเริ่มต้นเมื่อวันที่ 19 สิงหาคม พ.ศ. 2559 (ค.ศ. 2016) กับรอบแรกจากหกรอมและจะสิ้นสุดลงในวันที่ 27 พฤษภาคม พ.ศ. 2560 (ค.ศ. 2017) กับรอบชิงชนะเลิศที่ สนามกีฬาโอลิมปิก ใน เบอร์ลิน. ทีมชนะเลิศของเดเอ็ฟเบ-โพคาลนั้นจะได้สิทธิ์สำหรับปีถัดไปของ ยูฟายูโรปาลีก, ถ้าไม่ได้สิทธิ์อยู่แล้วสำหรับ ยูฟ่าแชมเปียนส์ลีก ผ่านอันดับในลีก.
ตารางการแข่งขันในแต่ละรอบ.
แต่ละรอบของการแข่งขันฤดูกาล 2016–17 ที่มีกำหนดไว้ดังต่อไปนี้:
แมตช์การแข่งขัน.
รอบ 1.
การจับสลากได้จัดขึ้นเมื่อวันที่ 18 มิถุนายน พ.ศ. 2559 (ค.ศ. 2016) ณ เวลา 23:30. แครอลิเนอ ไซเอมส์ เป็นผู้ทำการจับสลากในครั้งนี้.
"เวลาทั้งหมดเป็น UTC+2."
รอบ 2.
การจับสลากจะมีขึ้นในวันที่ 26 สิงหาคม พ.ศ. 2559 (ค.ศ. 2016) ในเวลา 22:45, โดยมี โอลิเวอร์ เบียร์ฮอฟฟ์ เป็นผู้ทำการจับสลากในรอบนี้.
"เวลาทั้งหมดเป็น UTC+2."
รอบ 16 ทีมสุดท้าย.
การจับสลากได้จัดขึ้นเมื่อวันที่ 26 ตุลาคม พ.ศ. 2559 ณ เวลา 23:45, กับ ฟาเบียน ฮัมบูเชิน เป็นผู้ทำการจับสลากในรอบนี้.
"เวลาทั้งหมดเป็น CET ."
รอบก่อนรองชนะเลิศ.
การจับสลากได้จัดขึ้นเมื่อวันที่ 8 กุมภาพันธ์ ค.ศ. 2017 ในเวลา 23:15 (เวลาท้องถิ่น), กับ มาร์ค ฟอร์สเทอร์ เป็นผู้ทำการจับสลากในรอบนี้.
รอบรองชนะเลิศ.
การจับสลากได้จัดขึ้นเมื่อวันที่ 1 มีนาคม พ.ศ. 2560 เมื่อเวลา 23:15 (เวลาท้องถิ่น), โดยมี มัทธีอัส ซามเมอร์ เป็นผู้ทำการจับสลากในรอบนี้.
รอบชิงชนะเลิศ.
นัดชิงชนะเลิศจะจัดขึ้นในวันที่ 27 พฤษภาคม 2560 ที่สนาม โอลึมเพียชตาดิโยน ใน เบอร์ลิน.
หมายเหตุ.
<templatestyles src="Reflist/styles.css" />
มหาวิทยาลัยวิสคอนซิน–กรีนเบย์

มหาวิทยาลัยวิสคอนซิน–กรีนเบย์  เป็นมหาวิทยาลัยรัฐที่ตั้งอยู่ในเมืองกรีนเบย์ รัฐวิสคอนซิน สหรัฐอเมริกา เป็นมหาวิทยาลัยแห่งหนึ่งในระบบมหาวิทยาลัยวิสคอนซินและเปิดสอนนักศึกษาในระดับปริญญาตรีและปริญญาโท มหาวิทยาลัยแห่งนี้ได้รับการสถาปนาเมื่อปี พ.ศ. 2508 (ค.ศ. 1965) โดยมีนกฟีนิกซ์เป็นสัตว์สัญลักษณ์
จอมพลแห่งสหภาพโซเวียต

จอมพลแห่งสหภาพโซเวียต  เป็นยศสูงสุดในกองทัพโซเวียต (ส่วนยศสูงสุด จอมพลสูงสุดแห่งสหภาพโซเวียต ซึ่งมีการเสนอให้โจเซฟ สตาลินหลังสงครามโลกครั้งที่สองนั้น ไม่เคยได้รับอนุมัติอย่างเป็นทางการ)
เชิงอรรถรส.
<templatestyles src="Reflist/styles.css" />
 <ns>10</ns>
 <id>867570</id>
 <revision>
 <id>11314596</id>
 <parentid>11208483</parentid>
 <timestamp>2024-02-05T13:11:37Z</timestamp>
 <contributor>
 <username>BeckNoDa</username>
 <id>198741</id>
 </contributor>
 <origin>11314596</origin>
 <model>wikitext</model>
 <format>text/x-wiki</format>
หลิว เสวี่ยหัว

หลิว เสวี่ยหัว (จีนตัวเต็ม: 劉雪華; จีนตัวย่อ: 刘雪华; พินอิน: "Liú Xuěhuá"; เกิด: 12 พฤศจิกายน ค.ศ. 1959 (อายุ 64) ที่กรุงปักกิ่ง (ประเทศจีน) ดารานักแสดงหญิงชาวจีน มีผลงานโด่งดังเป็นที่รู้จักหลายเรื่องทั้งละครโทรทัศน์และภาพยนตร์ โดยเฉพาะในยุคทศวรรษที่ 80 และ 90 การศึกษา หลิว เสวี่ยหัวจบโรงเรียนการแสดงจากฮ่องกง
หลิว เสวี่ยหัว เริ่มต้นการเป็นนักแสดงในสังกัดชอว์บราเดอส์ของฮ่องกง ในช่วงปลายยุคทศวรรษที่ 70 ตั้งแต่อายุยังไม่ถึง 20 ปี จนกระทั่งปี ค.ศ. 1980 จึงได้ย้ายไปไต้วหวันและรับงานโดยเฉพาะละครโทรทัศน์เป็นพิเศษ มีผลงานหลายเรื่องที่ประสบความสำเร็จ ทั้ง บทซูสีไทเฮา (ละครโทรทัศน์ พ.ศ. 2526) จากละครโทรทัศน์เรื่องเดียวกัน ในปี ค.ศ. 1984, "เปาบุ้นจิ้น" ในตอน "ราชบุตรเขยจอมโหด", "ชิวเหนียง สะใภ้ยอดกตัญญู" และ"แม่ทัพแดนเถื่อน" ในปี ค.ศ. 1993 , บทตงฟางปุ๊ป้าย จาก "กระบี่เย้ยยุทธจักร" ในปี ค.ศ. 1999 และเซี่ยวกงเหรินไทเฮา ใน "เจินหวน จอมนางคู่แผ่นดิน" ในปี ค.ศ. 2012 เป็นต้น
ชีวิตครอบครัว หลิว เสวี่ยหัวสมรสกับเติ้ง อวี้คุน สามีซึ่งเป็นนักเขียนบทภาพยนตร์และผู้อำนวยการสร้าง ซึ่งทั้งคู่เคยร่วมงานกันมาจากละครโทรทัศน์ชุดเปาบุ้นจิ้น ในปี ค.ศ. 1999 แต่ในกลางปี ค.ศ. 2011 เติ้ง อวี้คุน ประสบอุบัติเหตุจากอาคารที่พักอาศัยจนกระทั่งถึงแก่ชีวิต
เอดูอาร์ด เชวาร์ดนัดเซ

เอดูอาร์ด อัมบรอซิส ดเซ เชวาร์ดนัดเซ (:) หรือ เอดูอาร์ด อัมวโรซีเยวิช เชวาร์ดนัดเซ (25 มกราคม ค.ศ. 1928 – 7 กรกฎาคม ค.ศ. 2014) เป็นนักการเมืองชาวจอร์เจียและอดีตเลขาธิการกลางพรรคคอมมิวนิสต์จอร์เจียซึ่งเป็นตำแหน่งประมุขแห่งรัฐที่ปกครองจอร์เจียโดยพฤตินัยในปี ค.ศ. 1972 กระทังลาออกไปรับตำแหน่งรัฐมนตรีว่าการกระทรวงการต่างประเทศแห่งสหภาพโซเวียตในปี ค.ศ. 1985 หลังการล่มสลายของสหภาพโซเวียตเขาเป็นประธานาธิบดีของจอร์เจียในปี ค.ศ. 1995 จนกระทั่งลาออกในช่วงการปฏิวัติดอกกุหลาบในปี ค.ศ. 2003 และไม่เล่นการเมืองอิกเลยจนเสียชีวิตในปี ค.ศ. 2014
หนังสือเพื่มเติม.
М.: Издательство "Европа", 2009, 428 с. ISBN 978-5-9739-0188-2
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
บิ๊กบิล

วิลเลียม มอร์ริสซีย์ (William Morrissey) นักมวยปล้ำอาชีพชาวอเมริกันอดีตสังกัดWWEในนาม บิ๊กแคส (Big Cass) เดิมใช้ชื่อบนสังเวียนก่อนหน้านี้ว่า คอลิน แคสเซดี (Colin Cassady) เป็นอดีตคู่แท็กทีมกับเอ็นโซ อมอเร ปัจจุบันปล้ำตามสมาคมอิสระในนาม ดับเบิลยู. มอร์ริสซีย์ (W. Morrissey) และสมาคม AEW ในนาม บิ๊กบิล (Big Bill)
คาบสมุทรอะแลสกา

คาบสมุทรอะแลสกา  เป็นคาบสมุทรที่มีความยาวราว 800 กม. (497 ไมล์) ทางตะวันตกเฉียงใต้ของแผ่นดินใหญ่อะแลสกา สิ้นสุดที่หมู่เกาะอะลูเชียน คาบสมุทรแบ่งมหาสมุทรแปซิฟิกจากอ่าวบริสทอล ล้อมด้วยทะเลเบริง
แบ็คแลช (2016)

แบ็กแลช (2016) (Backlash (2016)) เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี (WWE) จัดขึ้นวันที่ 11 กันยายน ค.ศ. 2016 ณ สนาม Richmond Coliseum ในRichmond, Virginia ซึ่งเป็นการกลับมาอีกครั้งของศึกนี้นับตั้งแต่ปี 2009 โดยแสดงจากนักมวยปล้ำของค่ายสแมคดาวน์
เบื้องหลัง.
ในสแมคดาวน์ เมื่อวันที่ 23 สิงหาคม ได้มีการหาผู้ท้าชิงอันดับ1 ในการชิงแชมป์โลก WWE กับเจ้าของแชมป์ ดีน แอมโบรส ในแบ็กแลช ระหว่างเอเจ สไตส์ กับดอล์ฟ ซิกก์เลอร์ โดยเอเจเป็นฝ่ายชนะได้เป็นผู้ท้าชิงแชมป์กับแอมโบรสในแบ็กแลช
ภายหลังจากการคัดพลดับเบิลยูดับเบิลยูอี  เมื่อวันที่ 19 กรกฎาคม ค.ศ. 2016 ชาร์ลอตต์ ซึ่งเป็นแชมป์ WWE Women's Championship ได้ถูกดราฟท์ไปอยู่รอว์ ทำให้ทางฝั่งสแมคดาวน์ไม่มีแชมป์หญิงทำให้ในสแมคดาวน์ เมื่อวันที่ 23 สิงหาคม ผู้จัดการทั่วไปแดเนียล ไบรอัน และผู้ควบคุมสแมคดาวน์เชน แม็กแมน ได้ออกมาเผยโฉมเข็มขัดแชมป์หญิงเส้นใหม่ของสแมคดาวน์โดยให้ชื่อว่า WWE SmackDown Women's Championship พร้อมกันนี้ทั้งสองยังได้กล่าวอีกว่าจะมีการชิงเข็มขัดเส้นนี้เป็นครั้งแรกในแบ็กแลช โดยเป็นการชิงแชมป์ในแมตช์ Six-Pack Challenge ประกอบไปด้วยนักมวยปล้ำหญิงจำนวน 6 คนได้แก่ คาร์เมลลา, เบกกี ลินช์, นิกกี เบลลา, นาตาเลีย, อเล็กซา บลิส และเนโอมี หากนักมวยปล้ำคนใดเอาชนะนักมวยปล้ำทั้งหมดได้ก็จะได้ครอบครองเข็มขัดเส้นนี้เป็นคนแรก โดยเบกกี ลินช์เป็นผู้คว้าเข็มขัดเส้นนี้เป็นคนแรก
หลังจากการคัดพลดับเบิลยูดับเบิลยูอี แชมป์แทกทีม WWE เดอะนิวเดย์ ได้ถูกดราฟท์ไปอยู่ฝั่งรอว์ ทำให้ฝั่งสแมคดาวน์ขาดแชมป์แท็กทีม ในสแมคดาวน์เมื่อวันที่ 23 สิงหาคม ผู้จัดการทั่วไปแดเนียล ไบรอัน และผู้ดูแลสแมคดาวน์เชน แม็กแมน ได้เผยโฉมเข็มขัดแชมป์แท็กทีมเส้นใหม่โดยใช้ชื่อว่า WWE SmackDown Tag Team Championship โดยในคืนนั้นได้มีการจัดทัวร์นาเมนต์เพื่อหาคู่ชิงไปชิงแชมป์แท็กทีมในแบ็กแลช โดยในสแมคดาวน์ (6 กันยายน) เป็นฮีท สเลเตอร์ ที่จับคู่กับไรโน เอาชนะเดอะไฮป์โบรส์ เข้าไปรอชิงแชมป์เป็นคู่แรกขณะที่อีกคู่เป็นการเจอกันของดิ อูโซส์ กับอเมริกันอัลฟา ผลปรากฏว่าเป็นอเมริกันอัลฟาที่เอาชนะไปได้แต่กลับถูกดิอูโซส์ลอบทำร้ายจนกลายเป็นนักมวยปล้ำฝ่ายอธรรมและส่งผลให้แชด เกเบิล หนึ่งในสมาชิกของอเมริกันอัลฟาได้รับบาดเจ็บ (ตามบท) จนต้องถอนตัวไปและได้มีการกำหนดให้ในแบ็กแลชอูโซส์ต้องเจอกับไฮป์โบรส์ในรอบรองแทนซึ่งผู้ชนะในคู่นี้จะได้ไปเจอกับฮีท สเลเตอร์ และไรโน ในรอบชิงในคืนนั้น และเป็นทางอูโซส์ที่เอาชนะไฮป์โบรส์ เข้าไปชิงแชมป์กับฮีท สเลเตอร์ และไรโน
ผล.
ทัวร์นาเมนต์ชิงแชมป์สแมคดาวน์แท็กทีม.
† แชด เกเบิล ได้รับบาดเจ็บตามบท หลังจากชนะ The Usos, อเมริกันอัลฟาต้องถูกออกจากรอบชิง, โดยให้ The Usos เจอกับ The Hype Bros ใน Backlash, เพื่อหาทีมเข้าไปรอบชิงในคืนนั้น
บ่วงมาร

บ่วงมาร เป็นละครโทรทัศน์ไทยแนวประโลมโลก นำแสดงโดย นิศาชล สิ่วไธสง, ชยพล ปัญหกาญจน์, อรรณพ ทองบริสุทธิ์, วิชเวช เอื้ออำพน และนักแสดงชั้นนำอีกมากมาย เริ่มออกอากาศตอนแรกวันที่ 21 สิงหาคม พ.ศ. 2557–6 พฤศจิกายน พ.ศ. 2557 ออกอากาศทุกวันพฤหัสบดี-ศุกร์ เวลา 18.45-20.00 น. ทางช่องTrue 24 ผลิตโดย บริษัท ทรูวิชันส์ จำกัด (มหาชน), บริษัท บีแฮปปี้ ทูเก็ทเตอร์ จำกัด โดย บทประพันธ์ของ อัจฉรียา บทโทรทัศน์โดย ดัชนีนาง กำกับการแสดงโดย ระไว อ่ำมาลี
เรื่องย่อ.
ชมปราง (เนส AF9) ลูกสาวของสาธิต (นึกคิด บุญทอง) กับต้องใจ (ปิยะดา เพ็ญจินดา) มีกริยาท่าทางที่แปลก ๆ ตั้งแต่ 10 ขวบ และเมื่อโตขึ้นท่าทางแปลก ๆ ก็เริ่มหายไป ทำให้สาธิตและต้องใจ เริ่มเบาใจ ว่าลูกสาวคงหายจาก อาการดังกล่าวแล้ว จนวันหนึ่งเมื่อชมปราง ไปวิ่งที่สวนสาธารณะและพบกับ กรุณ (เต๋า สมชาย) เธอก็หมดสติไป อธิป (กู๊ด KPN) หลานชายกรุณจึงพาชมปรางไปส่งบ้าน จากนั้นความรู้สึกดี ๆ ของทั้งคู่ก็เริ่มก่อตัวขึ้น พร้อม ๆ กับความทรงจำในอดีต ของชมปรางเริ่มหวนกลับมา เมื่อเธอเจอกอบกาญจน์ (ปิ่น เก็จมณี) ภรรยากรุณ ภาพทุกอย่างจึงชัดเจนขึ้น ว่าเธอ คือ เดือนกัญญา (นิโคล เทริโอ) อดีตภรรยาของกรุณที่ถูกกรุณกับกอบกาญจน์ ทำร้ายจนเสียชีวิต เธอจึงกลับมาแก้ แค้น ทวงความยุติธรรม
จักรพรรดิโกะ-คาชิวาบาระ

จักรพรรดิโกะ-คาชิวาบาระ (19 พฤศจิกายน ค.ศ. 1462 – 18 พฤษภาคม ค.ศ. 1526) เป็นจักรพรรดิญี่ปุ่นองค์ที่ 104 ตามลำดับการสืบราชบัลลังก์แบบดั้งเดิม พระองค์ครองราชย์ใน วันที่ 16 พฤศจิกายน 1500 ถึง 19 พฤษภาคม 1526 พระองค์มีพระนามส่วนพระองค์ว่า คัตสึฮิโตะ (勝仁) รัชสมัยของพระองค์ถือเป็นจุดตกต่ำที่สุดของอำนาจจักรพรรดิในสมัยรัฐบาลโชกุนอาชิกางะ
โดยพระนามของพระองค์นำมาจากนามสุสานหลวงของ จักรพรรดิคัมมุ จักรพรรดิองค์ที่ 50 ซึ่งปกครองในช่วง คริสต์ศตวรรษที่ 8 - คริสต์ศตวรรษที่ 9 ว่า สุสานหลวงคาชิวาบาระ (Kashiwabara no Misasagi) เมื่อนำคำว่า โกะ (後) ที่แปลว่า ที่สอง หรือ ยุคหลัง ใส่เข้าไปทำให้พระนามของพระองค์แปลได้ความว่า จักรพรรดิคาชิวาบาระที่สอง หรือ จักรพรรดิคาชิวาบาระยุคหลัง
พระบรมวงศานุวงศ์.
พระองค์เป็นพระราชโอรสองค์แรกในจักรพรรดิโกะ-สึจิมิกาโดะกับนิวาตะ (มินาโมโตะ) อาซาโกะ (庭田（源）朝子) ธิดาในนิวาตะ นางากาตะ (庭田長賢)
แฟนเดย์..แฟนกันแค่วันเดียว

แฟนเดย์..แฟนกันแค่วันเดียว เป็นภาพยนตร์ไทยแนวโรแมนติก-ดราม่า ที่ออกฉายในปี พ.ศ. 2559 และเป็นภาพยนตร์เรื่องแรกของจีดีเอช ห้าห้าเก้า ผลิตโดยจอกว้างฟิล์ม กำกับโดยบรรจง ปิสัญธนะกูล นำแสดงโดยฉันทวิชช์ ธนะเสวี และ นิษฐา จิรยั่งยืน
เทคนิคงานสร้าง.
ถ่ายทำด้วยกล้อง ARRI ALEXA MINI 4K บันทึกเสียง sync sound on location
การออกฉายและรายได้.
จีดีเอช จัดแถลงข่าวภาพยนตร์ "แฟนเดย์..แฟนกันแค่วันเดียว" เมื่อวันที่ 5 สิงหาคม 2559 ณ ควอเทียร์ ซีเนอาร์ต ศูนย์การค้าเอ็มควอเทียร์ และจัดฉายรอบสื่อมวลชนในวันที่ 29 สิงหาคม 2559 ณ พารากอนซีนีเพล็กซ์ ศูนย์การค้าสยามพารากอน
แฟนเดย์..แฟนกันแค่วันเดียว ฉายวันแรกสามารถทำรายได้ 8.28 ล้านบาท เมื่อสิ้นสัปดาห์แรก ติดอันดับ 1 ของบอกซ์ออฟฟิสประเทศไทย มีรายได้ 63.66 ล้านบาท เมื่อสิ้นสัปดาห์ที่สอง ยังคงติดอันดับ 1 ของบอกซ์ออฟฟิสประเทศไทย ทำรายได้รวมทั้งสิ้น 95.08 ล้านบาท จนกระทั่งเมื่อสิ้นสัปดาห์ที่สาม ตกมาอยู่อันดับ 2 ของบอกซ์ออฟฟิสประเทศไทย ทำรายได้รวม 105.35 ล้านบาท และเมื่อสิ้นสัปดาห์ที่สี่ ตกมาอยู่อันดับ 6 ของบอกซ์ออฟฟิสประเทศไทย ทำรายได้รวม 110.91 ล้านบาท ถือเป็นภาพยนตร์ไทยที่ทำรายได้เป็นอันดับ 2 ประจำปี 2559 รองจาก "หลวงพี่แจ๊ส 4G"
วิมินส์เวิลด์แชมเปียนชิป (ดับเบิลยูดับเบิลยูอี)

วิมินส์เวิลด์แชมเปียนชิป (Women's World Championship) เข็มขัดแชมป์หญิงของWWE โดยเป็นส่วนหนึ่งของค่ายสแมคดาวน์ ก่อตั้งขึ้นเมื่อวันที่ 23 สิงหาคม ค.ศ. 2016 ในสแมคดาวน์ที่มลรัฐคอนเนกทิคัต โดยผู้จัดการทั่วไป แดเนียล ไบรอัน และผู้ควบคุมสแมคดาวน์ เชน แม็กแมน
ประวัติ.
ภายหลังจากการคัดพลดับเบิลยูดับเบิลยูอี  เมื่อวันที่ 19 กรกฎาคม ค.ศ. 2016 ซึ่งเป็นแชมป์ WWE Women's Championship ได้ถูกดราฟท์ไปอยู่รอว์ ทำให้ทางฝั่งสแมคดาวน์ไม่มีแชมป์หญิงทำให้ในสแมคดาวน์ เมื่อวันที่ 23 สิงหาคม ผู้จัดการทั่วไปแดเนียล ไบรอัน และผู้ควบคุมสแมคดาวน์เชน แม็กแมน ได้ออกมาเผยโฉมเข็มขัดแชมป์หญิงเส้นใหม่ของสแมคดาวน์โดยให้ชื่อว่า WWE SmackDown Women's Championship
พร้อมกันนี้ทั้งสองยังได้กล่าวอีกว่าจะมีการชิงเข็มขัดเส้นนี้เป็นครั้งแรกในแบ็กแลช (2016) โดยเป็นแมตช์ Six-Pack Challenge ประกอบไปด้วยนักมวยปล้ำหญิงจำนวน 6 คนได้แก่ คาร์เมลลา, เบกกี ลินช์, นิกกี เบลลา, นาตาเลีย, อเล็กซา บลิส และเนโอมี หากนักมวยปล้ำคนใดเอาชนะนักมวยปล้ำทั้งหมดได้ก็จะได้ครอบครองเข็มขัดเส้นนี้เป็นคนแรก โดยเบกกี ลินช์เป็นผู้คว้าเข็มขัดเส้นนี้เป็นคนแรก
สถิติการครองแชมป์.
As of 06, 2025.
สถานีรถไฟชินโคเบะ

สถานีรถไฟชินโคเบะ (; โรมาจิ: "ชิน-โคเบะ เอะกิ") เป็นสถานีรถไฟในจังหวัดเฮียวโงะ ตั้งอยู่ทางเหนือของนครโคเบะ บริเวณเชิงเขารกโก ให้บริการรถไฟฟ้าความเร็วสูงในเส้นทางซันโย ชิงกันเซ็ง ซึ่งบริเวณช่วงนี้ ทางรถไฟจะเป็นอุโมงค์ นอกจากนี้ยังเชื่อมต่อกับรถไฟใต้ดินสู่นครโคเบะ อย่างไรก็ตาม ผู้โดยสารจากใจกลางนครโคเบะที่ต้องการเดินทางด้วยรถไฟความเร็วสูง มักจะไปขึ้นที่สถานีชินโอซะกะ (ซึ่งไกลกว่า) มากกว่า เนื่องจากสามารถเข้าถึงได้ง่ายกว่าผ่าน JR สายโคเบะ และที่สถานีชินโอซะกะยังมีขบวนรถไฟให้โดยสารมากกว่า 
ชานชาลา.
ซันโย ชิงกันเซ็ง.
มีชานชาลาด้านข้างจำนวนสองชานชาลา
สายเซชินยะมะเตะ และ สายโฮะกุชิน.
มีชานชาลาด้านข้างจำนวนหนึ่งชานชาลา และชานชาลาเกาะกลางอีกหนึ่งชานชาลา
กระทรวงการต่างประเทศ (สหภาพโซเวียต)

กระทรวงความสัมพันธ์ภายนอก (MER) แห่งสหภาพสาธารณรัฐสังคมนิยมโซเวียต (USSR)  ก่อตั้งขึ้นเมื่อวันที่ 6 กรกฎาคม ค.ศ. 1923 กระทรวงถูกเปลี่ยนชื่อมาแล้วสามครั้งระหว่างการดำรงอยู่ ได้แก่ กรมการราษฎรฝ่ายกิจการต่างประเทศ ตั้งแต่ ค.ศ. 1923–1946 ต่อมาเป็น กระทรวงการต่างประเทศ ตั้งแต่ ค.ศ. 1946–1991 และกระทรวงความสัมพันธ์ภายนอก ใน ค.ศ. 1991 กระทรวงการต่างประเทศถือเป็นหนึ่งในหน่วยงานราชการที่สำคัญที่สุดแห่งหนึ่งของรัฐบาลสหภาพโซเวียต โดยมีรัฐมนตรีว่าการกระทรวงการต่างประเทศเป็นผู้สั่งการราชการต่าง ๆ ภายในกระทรวง จนกระทั่ง ค.ศ. 1991 ได้มีการเปลี่ยนชื่อตำแหน่งเป็นรัฐมนตรีว่าการกระทรวงความสัมพันธ์ภายนอก ซึ่งรัฐมนตรีว่าการกระทรวงทุกคนจะต้องได้รับการเสนอชื่อโดยประธานคณะรัฐมนตรี และได้รับการยืนยันโดยประธานสภาสูงสุดโซเวียต และบรรดาสมาชิกของคณะรัฐมนตรี
กระทรวงความสัมพันธ์ภายนอกมีอำนาจหน้าที่ในการเจรจาทางการทูต จัดการเกี่ยวกับกิจการต่างประเทศของสหภาพโซเวียตร่วมกับองค์การระหว่างประเทศของพรรคคอมมิวนิสต์แห่งสหภาพโซเวียต (CPSU) และมีส่วนช่วยในการชี้นำของโลกคอมมิวนิสต์และการต่อต้านลัทธิจักรวรรดินิยม ซึ่งเป็นประเด็นที่ชัดเจนของนโยบายโซเวียต ก่อนที่ มีฮาอิล กอร์บาชอฟ จะกลายเป็นเลขาธิการพรรคคอมมิวนิสต์แห่งสหภาพโซเวียตนั้น โครงสร้างองค์กรของกระทรวงส่วนใหญ่ยังคงเป็นรูปแบบเดิม เช่นเดียวกับหน่วยงานอื่น ๆ ของสหภาพโซเวียต กระทรวงการต่างประเทศมีกลุ่มนโยบายภายในที่รู้จักกันในชื่อ คอลเลเกียม (Collegiem) ซึ่งประกอบด้วยรัฐมนตรีว่าการกระทรวง รัฐมนตรีช่วยว่าการกระทรวงทั้งสองคน และรองรัฐมนตรีว่าการกระทรวงอีกเก้าคน โดยในแต่ละคน มักจะเป็นหัวหน้าประจำกรมของตนเอง
ปากกา หัวใจ กับ ไมโครโฟน

ปากกา หัวใจ กับ ไมโครโฟน เป็นละครโทรทัศน์แนวดราม่า-คอมเมดี บทประพันธ์ของ ณัฐยา วิทวัสกุล บทโทรทัศน์โดย ณัฐยา วิทวัสกุล กำกับการแสดงโดย กรรณพร นามสุดใจ , ยุทธนา ขุนคลเสถียร ผลิตโดย บริษัท ไทยมีเดียโปรดักชั่น จำกัด และ บริษัท นีโอ เจเนซิส จำกัด ออกอากาศทุกวันพุธ–พฤหัสบดี เวลา 21.30 – 22.35 น. ทาง สถานีโทรทัศน์ไอทีวี นำแสดงโดย ลีโอ พุฒ, ซาร่า ผุงประเสริฐ, ธรากร สุขสมเลิศ, สุมนรัตน์ วัฒนาเศลารัตน์, ยุทธ ทองเจริญ, ณัฐฐาวีรนุช ทองมี และนักแสดงชั้นนำอีกมากมาย เริ่มตอนแรกวันที่ 17 มกราคม พ.ศ. 2544–18 เมษายน พ.ศ. 2544
เรื่องย่อ.
เรื่องของ คีตะ ดีเจหนุ่มรูปหล่อ กับ คอลัมนิสต์สาวมือใหม่ อิงนภา เจ้าของนามปากกา "ชิงช้าช่างฝัน"
จากคู่กัด ที่ทะเลาะ ถกเถียงกันผ่านรายการวิทยุออกอากาศสดไปทั่วประเทศ ได้กลายมาเป็นคู่รักกัน
หัวใจยัง (อยาก) มีรัก

หัวใจยัง (อยาก) มีรัก เป็นละครโทรทัศน์แนวโรแมนติก-ดราม่า บทประพันธ์ของ แพลนเน็ต กรุ๊ป บทโทรทัศน์โดย สุภาพ เตียว กำกับการแสดงโดย กฤษณ์ ศุกระมงคล ผลิตโดย บริษัท แพลนเน็ต เอ็นเตอร์เทนเม้นต์ จำกัด ออกอากาศทุกวันเสาร์–อาทิตย์ เวลา 11.00 - 11.45 น. ทาง สถานีโทรทัศน์ไทยทีวีสีช่อง3 นำแสดงโดย ฉัตรชัย เปล่งพานิช, จินตหรา สุขพัฒน์, ลีโอ พุฒ, ซาร่า มาลากุล เลน และนักแสดงชั้นนำอีกมากมาย เริ่มตอนแรกวันที่ พ.ศ. 2543–พ.ศ. 2543
เรื่องย่อ.
หัวใจยัง(อยาก)มีรัก เป็นเรื่องราวของพิงค์ สาวไทยวัย 30 ปี ผู้หลงไหลในอาชีพการเป็นหัวหน้าฝ่ายดูแลศิลปินที่ต้องคอยแก้ปัญหาให้กับศิลปินทุกคน จนทำให้เธอไม่มีเวลามาแก้ปัญหาในชีวิตตัวเธอเอง การหย่าร้าง 2 ครั้งที่ผ่านมาเป็นสิ่งที่การันตีได้ และเธอคงจะไม่เดือดเนื้อร้อนใจนักกับชีวิตคู่หากเธอไม่ได้เกิดมาเป็นคนรักเด็กเป็นชีวิตจิตใจ และอยากมีลูกมากที่สุดในชีวิต แต่เมื่อหมอประจำตัวของเธอยื่นคำขาดว่าถ้าอายุเกิน 30 ไป แล้วห้ามตั้งท้องเด็ดขาดเพราะมดลูกไม่ดีประกอบกับความเครียดมากเกินไปจะทำให้เด็กที่เกิดมาไม่สมประกอบ เธอจึงอยากแต่งงานอีกครั้งกับคนที่เธอพึงพอใจที่สุด